Absolution (album)

Absolution je tretí štúdiový album anglickej rockovej skupiny Muse. Vyšiel 15. septembra 2003 v japonsku, 22. septembra v Spojenom kráľovstve a 23. marca 2004 v SPojených štátoch. Album "Origin of Symmetry", ktorý mu predchádzal, rozvíjal rôznorodé hudobné tendencie a prepracovaný zvuk a mal užšie zameranú konzistentnejšiu hudobnú tému a estetiku. Album "Absolution" je výrazne temnejší, má ťažšiu hudobnú kompozíciu a jeho lyrika poníma teologické témy a apokalyptické koncepty.
Album "Absolution" obsahuje niektoré hudobné a textové témy, ktoré sa pre kapelu Muse stali typickými. Sú nimi symfonickým rockom ovplyvnená nahrávka „Butterflies and Hurricanes“, orchestrálne vplyvy v skladbe „Blackout“ (hrá v nej osemnásťčlenný orchester) a elektronická hudba v piesni „Endlessly“. Texty sú o strachu, nedôvere, osobnom úspechu a šťastí a hlavnou témou je postupný zánik. Bellamy hovorí, že ho v čase nahrávania ovplyvnila Iracká vojna. Tieto v čase nahrávania pre Muse nové hudobné vplyvy a témy boli ďalej rozvíjané na ich ďalších albumoch, zvlášť na piatom, ktorý vydali pod názvom "The Resistance".
Obal albumu "Absolution" spolu s "Black Holes and Revelations" je jedným z dvoch, ktoré navrhol Storm Thorgerson. 
V britskej UK Album Charts sa album "Absolution" umiestnil na vrchole. Z jeho hudobnej zbierky pochádza aj prvá nahrávka kapely, ktorá sa umiestnila v Top 10. Je ňou singel „Time Is Running Out“, ktorý je na ôsmej priečke v UK singles chart.
Album sa stretol aj s pozitívnym ohlasom kritiky. Jeho priemerné skóre, Metacritic, v internetovom agregátore recenzií hudobných albumov bolo 72 bodov zo 100. Americký hudobný magazín, "Alternative Press", ho hodnotil ako perfektný. Britský "Drowned in Sound" ho jednoducho označil za pravý elementárny opus a tiež označil album ako perfektný. Webstránka Sputnik Music a časopis "NME" albumu dala 4,5 hviezdičkové ohodnotenie. Časopis "Q" a "The Guardian" dali albumu po štyri hvoezdy a poznamenali, že Muse znejú ako kapela na vrchole kariéry. Viacero kritikov sa zhodovalo, že album je vo svojej dobe jeden z najkonzistentnejších a v porovnaní s predošlými ho hodnotili ako zvukovo dokonalejší. Napríklad hudobný kritik z webu Sputnik, Tyler Fisher, povedal, že tento ich album je najkompaktnejší, rozvíja sa v novom zvuku a oproti ďalším sa zlepšuje. Americká kritika mala menej entuziazmu. Podľa časopisu "Rolling Stone" si album zaslúžil iba tri hviezdy.
V roku 2005 bol album "Absolution" umiestnený na 345. miesto v knihe vydanej časopisom "Rock Hard", ktorá obsahovala 500 najlepších rockových a metalových albumov všetkých čias. Album bol vo februári roku 2008 daný na 23. miesto verejného hlasovania časopisu "Q" o najlepší britský album všetkých čias. V roku 2009 bol album "Absolution" časopisom "Kerrang!" zvolený za druhý najlepší dovtedajší album 21. storočia (albumy "Origin of Symmetry" a "Black Holes and Revelations" od kapely Muse sa tiež umiestnili v prvej päťdesiatke takéhoto zoznamu)..
Zoznam skladieb.
Texty napísal Matthew Bellamy, autorom hudby je kapela Muse.
Prvé vydané kópie obsahujú v letáku chybu. V zozname skladieb je prehodené poradie medzi „Interlude“ a „Hysteria“. Autormi obalov sú Storm Thorgerson a Dan Abbott.
Bonusové CD je zložené z koncertných verzií, ktoré boli nahrané 23. januára 2004 v Sydney pre austrálske rádio Triple J a vysielalo sa v programe „Live at the Wireless“.